3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจและบริการ

โรงแรมในกลุ่ม ลากูน่า ภูเก็ต

 

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วยบ้านพักที่มีรูปแบบเฉพาะตัว 149 หลัง โดยเป็นบ้านพักพร้อมจากุชชี่ 32 หลัง
  และบ้านพักพร้อมสระว่ายน้ำส่วนตัว 117 หลัง นอกจากนี้ บันยัน ทรี สปา
  ซึ่งตั้งอยู่ในบริเวณรีสอร์ท ยังให้บริการนวดแบบต่างๆ
  รวมถึงบริการดูแลรักษาเรือนร่างและความงามแบบครบวงจรอีกด้วย ทั้งนี้โรงแรมบันยัน ทรี
  ภูเก็ต เริ่มเปิดดำเนินการในเดือนพฤษภาคม ปี 2538 ภายใต้การบริหารงานของบริษัท บันยัน
  ทรี โฮเท็ล แอนด์ รีสอร์ท จำกัด
  โดยรีสอร์ทแห่งนี้ถือเป็นหนึ่งในรีสอร์ทและสปาชั้นเยี่ยมในภูมิภาคเอเชียแปซิฟิก

โรงแรมดุสิต ธานี ลากูน่า ภูเก็ต

  ดุสิต ธานี ลากูน่า ภูเก็ต เป็นโรงแรมแห่งแรกที่เปิดดำเนินการใน ลากูน่า ภูเก็ต
  ในเดือนพฤศจิกายน 2530 ภายใต้การบริหารงานโดย บริษัท ดุสิต ธานี จำกัด (มหาชน)
  ประกอบด้วยห้องพัก และห้องสวีทติดชายทะเล จำนวน 254 ห้อง
  นอกจากนี้การก่อสร้างบ้านพักดุสิต ธานี พูลวิลล่า 28 หลัง ได้เสร็จสมบูรณ์ในปี 2551
  ซึ่งได้จัดจำหน่ายให้แก่บุคคลทั่วไป
  สิ่งอำนวยความสะดวกและการบริการภายในโรงแรมประกอบด้วย อังสนา สปา
  ซึ่งอยู่ภายใต้การบริหารงานของบริษัท บันยัน ทรี รีสอร์ท แอนด์ สปา (ไทยแลนด์) จำกัด
  โดยเริ่มเปิดดำเนินการเมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต
  ธานี ลากูน่า ภูเก็ต คือ กลุ่มนักท่องเที่ยวอิสระจากยุโรปในช่วงฤดูกาลท่องเที่ยว
  และนักท่องเที่ยวในภูมิภาคในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท ให้บริการห้องพักหรูหราจำนวน 254 ห้องทั้งแบบมาตรฐานและแบบสวีท
เริ่มเปิดให้บริการครั้งแรกในเดือนพฤศจิกายน 2534 ภายใต้การบริหารงานของกลุ่มแปซิฟิค
ไอส์แลนด์ คลับ แต่ต่อมาได้เปลี่ยนเป็นบริหารงานโดยเจ้าของโรงแรมเองในปี 2537
และในเดือนกันยายน 2544 อังสนา สปา เปิดให้บริการในบริเวณติดกับโรงแรมลากูน่า บีช รีสอร์ท
กลุ่มเป้าหมายทางการตลาดของโรงแรมคือ ตลาดนักท่องเที่ยวระดับบนที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  โรงแรมเชอราตัน แกรนด์ ลากูน่า ภูเก็ต ตั้งอยู่บนเนื้อที่ขนาด 70 เอเคอร์ เปิดดำเนินการในปี
  2535 ให้บริการห้องพัก ห้องสวีท บ้านพัก และเรสซิเด้นส์ รวมทั้งหมด 422 ห้อง
  โรงแรมเชอราตัน แกรนด์ ลากูน่า ภูเก็ต ยังเป็นสมาชิกของ สตาร์วู้ด ลักชัวรี คอลเลคชั่น
  (Starwood Luxury Collection)
  ซึ่งประกอบด้วยโรงแรมสมาชิกที่มีชื่อเสียงที่สุดในโลกในเครือเชอราตัน นอกจากนี้ อังสนา สปา
  ยังได้เปิดให้บริการภายในบริเวณโรงแรมด้วย สำหรับกลุ่มเป้าหมายทางการตลาด ได้แก่
  กลุ่มนักท่องเที่ยวที่เดินทางเป็นครอบครัว และนักท่องเที่ยวอิสระในช่วงฤดูกาลท่องเที่ยว
  และกลุ่มลูกค้าที่มาประชุมสัมมนา
  รวมทั้งตลาดนักท่องเที่ยวในภูมิภาคสำหรับช่วงนอกฤดูกาลท่องเที่ยว

ลากูน่า พร็อพเพอร์ตี้ เซลส์

  ลากูน่า พร็อพเพอร์ตี้ เซลส์ ดำเนินธุรกิจการขายอสังหาริมทรัพย์ประเภทที่อยู่อาศัย
  และสถานที่พักผ่อน ได้แก่ ลากูน่า วิลเลจ วิลล่า (อพาร์ทเม้นท์แบบดูเพล็กซ์) ลากูน่า ทาวน์โฮม
  (บ้านแฝด : semi-detached Villa) และลากูน่า เรสซิเด้นส์ (บ้านเดี่ยว)
  นอกจากนี้มีการดำเนินการขายที่พักอาศัยในโรงแรมดุสิต ธานี ลากูน่า ภูเก็ต และโรงแรมบันยัน
  ทรี ภูเก็ต (บ้านแฝดสองห้องนอนพร้อมสระว่ายน้ำ: semi-detached Two Bedroom Pool
  Villa และบ้านเดี่ยวหรูหราพร้อมสระว่ายน้ำสองสระ: detached Banyan Tree Double
  Pool Villa) กลุ่มบริษัทฯ เป็นเจ้าของที่ดินในลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต

  การพัฒนาอสังหาริมทรัพย์ล่าสุดที่เปิดขาย คือ โครงการลากูน่า วิลเลจ เฟส 1 และเฟส 2
  ซึ่งจะประกอบด้วย โครงการลากูน่า วิลเลจ
  วิลล่า จำนวน 36 หลัง โครงการลากูน่า ทาวน์โฮม จำนวน 102 หลัง โครงการลากูน่า
  เรสซิเด้นส์ จำนวน 76 หลัง โครงการดุสิต ธานี พูลวิลล่า จำนวน 28 หลัง โครงการบันยัน
  ทรี ดับเบิ้ล พูลวิลล่า เฟส 2 จำนวน 4 หลัง โครงการบันยัน ทรี ดับเบิ้ล พูลวิลล่า เฟส 3
  จำนวน 8 หลัง และโครงการบันยัน ทรี ทู เบดรูม พูลวิลล่า เฟส 3 จำนวน 22 หลัง ในปี
  2551 บริษัทฯ ได้ริเริ่มโครงการอพาร์ทเม้นท์ในลากูน่า ภูเก็ต เป็นครั้งแรกในรอบกว่า 15 ปี
  โครงการเดอะลอฟท์ แอท ลากูน่า วิลเลจ
  เป็นการพัฒนาอพาร์ทเม้นท์สไตล์ลอฟท์แบบหนึ่งห้องนอนและสองห้องนอน
  และเพนท์เฮ้าส์แบบสามห้องนอน ซึ่งจะเริ่มดำเนินการก่อสร้างในช่วงครึ่งปีหลังของปี 2552

  สำหรับนักลงทุนที่ซื้ออสังหาริมทรัพย์ที่โรงแรมดุสิต ธานี ลากูน่า ภูเก็ต โรงแรมบันยัน ทรี ภูเก็ต
  โครงการลากูน่า ทาวน์โฮม โครงการลากูน่า เรสซิเด้นส์ และโครงการเดอะลอฟท์ แอท
  ลากูน่า วิลเลจ สามารถเลือกรับผลตอบแทนจากการลงทุน
  โดยการเข้าร่วมกับโครงการบริหารจัดการของโรงแรมในการให้เช่าอสังหาริมทรัพย์สำหรับแขกเพื่อพักอาศัย

  ลากูน่า ฮอลิเดย์ คลับ

  ลากูน่า ฮอลิเดย์ คลับ เปิดดำเนินงานในปี 2541
  ดำเนินธุรกิจโดยให้สมาชิกได้รับสิทธิในการพักผ่อนประจำปี ณ รีสอร์ท ดังต่อไปนี้ โรงแรมลากูน่า
  ฮอลิเดย์ คลับ ภูเก็ต รีสอร์ท (มีห้องพักจำนวน 79 ห้อง เปิดให้บริการเมื่อเดือนตุลาคม 2549)
  โรงแรมอั0ลลามันดา ลากูน่า ภูเก็ต โรงแรมเชอราตัน แกรนด์ ลากูน่า ภูเก็ต
  โรงแรมเชอราตัน ไพรเวท พูล เรสซิเด้นส์ โรงแรมอังสนา รีสอร์ท แอนด์ สปา บินตัน
  โรงแรมสปริงฟิลด์ ชะอำ และโรงแรมเชียงใหม่ ทวิน พีคส์ นอกจากนี้
  สมาชิกยังมีสิทธิได้เข้าพักในรีสอร์ทอีกกว่า 4,000 แห่ง ในกว่า 100
  ประเทศทั่วโลกภายใต้การแลกเปลี่ยนที่มีกับ อาร์ ซี ไอ และ อินเทอร์วัล อินเตอร์เนชั่นแนล
  ปัจจุบัน ลากูน่า ฮอลิเดย์ คลับ มีความมั่นคงดี มีสาขามากถึงเจ็ดสาขา ตั้งอยู่ที่ ลากูน่า ภูเก็ต
  กรุงเทพฯ เชียงใหม่ ชะอำ หัวหิน พัทยา และบินตัน (ประเทศอินโดนีเซีย)

สิ่งอำนวยความสะดวก ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่ม
  ลากูน่า ภูเก็ต และบุคคลทั่วไป ตั้งแต่เดือนสิงหาคม 2535 ภายใต้การบริหารงานของบริษัท
  บันยัน ทรี โฮเท็ล แอนด์ รีสอร์ท จำกัด

  เควส ลากูน่า ภูเก็ต แอดเวนเจอร์

  เควส ลากูน่า ภูเก็ต แอดเวนเจอร์ เป็นศูนย์ฝึกอบรมผู้บริหารซึ่งมีโปรแกรมต่างๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้เควสยังมีโปรแกรมสันทนาการสำหรับเด็ก
  และแขกผู้เข้าพักในโรงแรมอีกด้วย เควส ลากูน่า ภูเก็ต แอดเวนเจอร์เริ่มดำเนินการเมื่อปี
  2537 ภายใต้การบริหารงานของบริษัท เชอราตัน โอเวอร์ซีส์ เมเนจเม้นท์ คอร์ปอเรชั่น

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า มากกว่า 50 ร้านค้า
  ตั้งบนเนื้อที่ 10 ไร่ ภายใน
  ลากูน่า ภูเก็ต โดยคาแนล วิลเลจ เปิดดำเนินการอย่างเป็นทางการเมื่อปี 2537
  และบริหารงานโดยบริษัทฯ

  บันยัน ทรี แอนด์ อังสนา แกลเลอรี่

  บันยัน ทรี แกลเลอรี่ เป็นร้านค้าปลีกที่เน้นการจำหน่ายสินค้าศิลปะหัตถกรรมพื้นเมือง
  มีร้านค้ากว่า 22 แห่งทั่วโลก โดย 8 แห่ง ตั้งอยู่ในแต่ละโรงแรมใน ลากูน่า ภูเก็ต
  ในสนามกอล์ฟ และในศูนย์การค้า คาแนล วิลเลจ

  ลากูน่า เวดดิ้ง เชเปิ้ล (โบสถ์สำหรับประกอบพิธีวิวาห์)

  เมื่อต้นปี 2548 ได้เริ่มเปิดให้บริการลากูน่า เวดดิ้ง เชเปิ้ล (โบสถ์สำหรับประกอบพิธีวิวาห์)
  ที่รู้จักกันในนาม “โบสถ์ในลากูน” บริหารงานโดยบริษัทฯ มีกลุ่มลูกค้าเป้าหมายคือ
  คู่แต่งงานชาวญี่ปุ่นและชาวยุโรปที่มีฐานะ

  ลากูน่า ทัวร์

  ลากูน่า ทัวร์ คัดสรรทัวร์จากภายนอกเพื่อจำหน่ายแก่แขกของ ลากูน่า โดยในกลางปี 2550
  ลากูน่า ทัวร์ เริ่มดำเนินงานโดยบริษัทฯ โดยเริ่มจากทัวร์ล่องเรือ และทัวร์ในเมือง
  รวมถึงทัวร์ล่องเรือสำราญ

  การบริการโครงการที่พักอาศัย

  การบริการบำรุงรักษาที่พักอาศัยและพื้นที่ส่วนกลาง ได้เริ่มให้บริการเมื่อต้นปี 2550
  เพื่ออำนวยความสะดวกแก่ลูกค้าที่ซื้ออสังหาริมทรัพย์ภายใน ลากูน่า ภูเก็ต
  โดยการบริการประกอบด้วย การให้บริการดูแลสระว่ายน้ำ งานช่างทั่วไป
  การดูแลตกแต่งสวนและพื้นที่ การบริการซ่อมบำรุง และการบำรุงรักษาพื้นที่ส่วนกลาง

  บริษัท ลากูน่าเซอร์วิส จำกัด

  บริษัท ลากูน่าเซอร์วิส จำกัด (“LSC”) เป็นบริษัทที่ดำเนินการให้บริการแก่โรงแรมในกลุ่ม
  ลากูน่า ภูเก็ต โดยมิได้หวังกำไร ก่อตั้งขึ้นเมื่อเดือนเมษายน 2534
  โดยให้บริการที่สำคัญแก่โรงแรม ได้แก่ การบริการซักรีด การให้บริการน้ำประปา
  การรับส่งระหว่างโรงแรม การจัดสวน การบำรุงรักษาพื้นที่ส่วนกลาง
  การอำนวยความสะดวกให้บริการเต็นท์ (Marquee) สถานีจ่ายน้ำมัน ลานจอดรถส่วนกลาง
  การรับส่งพนักงานโรงแรมในเครือลากูน่า ภูเก็ต
  รวมถึงการทำการตลาดส่วนกลางให้กลุ่มโรงแรมของ ลากูน่า ภูเก็ต ทั้งหมด นอกจากนี้
  ยังรวมถึงจัดตั้งศูนย์ฝึกอบรมคอมพิวเตอร์
  เพื่อให้บริการอบรมการใช้เครื่องคอมพิวเตอร์ให้แก่พนักงานทั้งหมดของลากูน่า ภูเก็ต

  หน่วยงานในกรุงเทพฯ

  โรงแรมบันยัน ทรี กรุงเทพ

  โรงแรมบันยัน ทรี กรุงเทพ ตั้งอยู่ใจกลางเขตธุรกิจของกรุงเทพฯ มีห้องพักแบบสวีท จำนวน
  215 ห้อง และบริหารงานโดยบริษัท บันยัน ทรี โฮเท็ล แอนด์ รีสอร์ท จำกัด โดยมีบันยัน ทรี
  สปา เปิดให้บริการในโรงแรมด้วย กลุ่มเป้าหมายธุรกิจของโรงแรมบันยัน ทรี กรุงเทพ คือ
  นักธุรกิจ รวมไปถึงนักท่องเที่ยวที่มาเป็นหมู่คณะและนักท่องเที่ยวอิสระ

  สำนักงานให้เช่า

  อาคารไทยวา 1 เป็นอาคาร 24 ชั้น สร้างด้วยหินแกรนิต ตั้งอยู่บนถนนสาทรใต้
  และเป็นหนึ่งในสำนักงานแห่งแรกๆ ที่สร้างขึ้นในรูปแบบคอนโดมิเนียมในกรุงเทพฯ
  ทั้งอาคารมีพื้นที่ใช้สอยประมาณ 20,000 ตารางเมตร โดยกลุ่มบริษัทฯ เป็นเจ้าของอยู่ 15,390
  ตารางเมตร อาคารไทยวา 1 เป็นอาคารที่ได้รับการดูแลปรับปรุงอย่างสม่ำเสมอ
  ทำให้สามารถดำรงความเป็นอาคารสำนักงานชั้นนำได้ตลอดระยะเวลาหลายปีที่ผ่านมา

  อาคารไทยวา 2 เป็นอาคาร 60 ชั้น อยู่ถัดจากอาคารไทยวา 1 เปิดให้บริการช่วงปลายปี
  2538 และเป็นที่ตั้งของโรงแรมบันยัน ทรี กรุงเทพ ในปลายปี 2550
  ได้เริ่มดำเนินการก่อสร้างพื้นที่ชั้น 10 – 32 ซึ่งเดิมเป็นพื้นที่สำนักงานให้เช่า
  เป็นห้องพักโรงแรม และที่พักอาศัย โดยการก่อสร้างคาดว่าจะแล้วเสร็จในช่วงครึ่งปีแรกของปี
  2552

  การลงทุนในธุรกิจโรงแรม และรีสอร์ทในต่างประเทศ

  บันยัน ทรี ลิเจียง ซึ่งเป็นบริษัทที่ก่อตั้งร่วมกันในประเทศสาธารณรัฐประชาชนจีนระหว่าง บริษัท
  ลากูน่า บันยัน ทรี จำกัด (“LBTL”) ซึ่งเป็นบริษัทย่อยของบริษัทฯ และ บริษัท บันยัน ทรี
  โฮลดิ้งส์ จำกัด (“BTH”) ได้เปิดให้บริการในปี 2549 โดย ภายในรีสอร์ทประกอบไปด้วย
  บ้านพักหรูหรา 88 หลัง ห้องอาหาร บาร์ สปาคอมเพล็กซ์ ร้านจำหน่ายสินค้าหัตถกรรม
  และของที่ระลึก (Gallery shop) โรงยิม และบริการท่องเที่ยว (Treks and Tours)

  นอกจากนั้นบริษัทฯ มีการลงทุนในต่างประเทศ โดยผ่านบริษัท ทรอปิคอล รีสอร์ท จำกัด
  (“TRL”) และบริษัท ไบเบซ อินเวสเม้นทส์ จำกัด (“BI”)
  ซึ่งลงทุนในโรงแรมหรูหลายแห่งในภูมิภาคเอเชียแปซิฟิค

  3.2 การตลาดและการแข่งขัน

  3.2.1 การตลาดของ ลากูน่า ภูเก็ต

  การทบทวนแผนการขายและการตลาด

  โรงแรมทั้งหมดใน ลากูน่า ภูเก็ต และทุกหน่วยธุรกิจจะต้องจัดเตรียมแผนการขายและการตลาด
  เป็นส่วนหนึ่งของการนำเสนองบประมาณ
  ซึ่งประกอบด้วยแผนงานสรุปและกำหนดงบประมาณรายได้แต่ละประเภท
  โรงแรมจะเสนอแผนงานโดยแสดงให้เห็นถึงสถิติต่างๆ เป็นรายเดือน
  และเปรียบเทียบกับปีก่อนหน้ารวมถึงการวิเคราะห์กลุ่มเป้าหมายแยกตามประเภทตลาด
  สำหรับงบประมาณปี 2552 บริษัทฯ ตั้งเป้าหมายโดยใช้ระดับธุรกิจปี 2550 และปี 2551
  เป็นพื้นฐาน
  ประกอบกับการพิจารณาแนวโน้มธุรกิจอันได้รับผลกระทบจากเหตุการณ์ไม่ปกติในหลายปีที่ผ่านมา

  แผนสรุปการดำเนินงานต่างๆ ของโรงแรมมีดังนี้

1)  ในช่วงการพิจารณางบประมาณได้มีการวิเคราะห์อัตราการเข้าพักและอัตราค่าห้องพักโดยเฉลี่ย
    รวมทั้งรายได้ต่อจำนวนห้องพักเป็นรายเดือน การวิเคราะห์เปรียบเทียบต่างๆ
    จากตัวเลขในช่วง 5 ปีที่ผ่านมา และในหลายๆ ครั้ง
    เมื่อพิจารณาแล้วรายละเอียดในงบประมาณจะถูกแก้ไขต่างจากงบประมาณที่นำเสนอครั้งแรกอย่างมาก

2)  บริษัทฯ เชื่อว่า การพิจารณาข้อมูลย้อนหลังหลายๆ ปี เป็นส่วนสำคัญในการพิจารณาแผนงาน
    เพื่อให้ข้อมูลที่เป็นกลาง เนื่องจากในช่วงหลายปีที่ผ่านมาที่มีหลายเหตุการณ์เกิดขึ้น อาทิเช่น
    โรคไข้หวัดนก โรคซาร์ส เหตุการณ์วางระเบิดที่เกาะบาหลี เหตุการณ์ภัยพิบัติสึนามิ เป็นต้น

3)  โรงแรมได้แสดงให้เห็นถึงความสามารถในการสื่อสาร
    และความเป็นอันหนึ่งอันเดียวกันของฝ่ายขายและการตลาดของโรงแรมที่มีอยู่ในระดับสูง
    ส่งผลให้เกิดความยืดหยุ่น และการตอบสนองที่ดีเยี่ยมต่อสภาพตลาดที่มีการเปลี่ยนแปลง ทั้งนี้
    ทั้งฝ่ายขายและการตลาดยังคงทำงานร่วมกัน เสาะหาและสร้างกลุ่มตลาดใหม่ๆ

4)  โครงการ ลากูน่า ภูเก็ต พลัส ที่ประสบความสำเร็จอย่างมาก
    สามารถนำมาปรับเปลี่ยนเพื่อตอบสนองกับสถานการณ์ทางการตลาด
    และใช้ได้ดีกับตลาดในภูมิภาคในช่วงนอกฤดูกาลท่องเที่ยว

5)  ลากูน่า ภูเก็ต เป็นศูนย์กลางในการจัดประชุมการทำตลาดการท่องเที่ยว
    โดยเป็นเวทีสำหรับการหารือกันระหว่างโรงแรม
    รวมถึงการคิดค้นโปรแกรมสำหรับรีสอร์ทต่างๆ

6)  เป้าหมายในปี 2552
    จะมุ่งเน้นไปที่การเพิ่มปริมาณการขายห้องพักด้วยการนำเสนอราคาโปรโมชั่นตามแผนที่วางไว้
    ทั้งนี้ สภาพเศรษฐกิจของตลาดกลุ่มเป้าหมายได้รับผลกระทบจากภาวะถดถอยของเศรษฐกิจโลก
    ทำให้คาดการณ์ได้ว่าประมาณการใช้จ่ายฟุ่มเฟือยสำหรับการพักผ่อนในปีหน้าจะลดลง ดังนั้น
    ตลาดภายในภูมิภาคจึงกลายเป็นเป้าหมายหลัก
    โดยการนำเสนอราคาโปรโมชั่นเพื่อดึงดูดลูกค้าจากตลาดเป้าหมายหลัก
    เพื่อที่จะเพิ่มอัตราการเข้าพักให้สูงขึ้น

7)  ขณะนี้เว็บไซต์ www.lagunaphuket.com ได้ถูกสร้างขึ้นเป็นอย่างดี และบริษัทฯ
    ยังคงมีแผนจะปรับปรุงให้ดีขึ้นอย่างต่อเนื่องในปี 2552

  ธุรกิจการขายอสังหาริมทรัพย์ในจังหวัดภูเก็ตได้รับผลกระทบอย่างมากจากสภาวะถดถอยของเศรษฐกิจโลกและภาวะวิกฤตทางสินเชื่อ
  ยอดขายของปี 2552 จึงคาดการณ์ว่าจะลดลงอย่างเป็นสาระสำคัญ ดังนั้น
  กลยุทธ์ทางการตลาดจะมุ่งเน้นไปที่แขกของแต่ละโรงแรม
  ซึ่งกลยุทธ์นี้ได้รับการพิจารณาแล้วว่าจะช่วยในการบริหารต้นทุนได้อย่างมีประสิทธิภาพมากที่สุด
  และนำไปสู่ความสามารถในการสร้างกำไร ทั้งนี้ บริษัทฯ
  ตั้งใจที่จะรักษาความพึงพอใจของผู้บริโภคไว้
  เพื่อที่จะเปลี่ยนความพึงพอใจนั้นให้กลายเป็นกำลังซื้ออสังหาริมทรัพย์ได้เมื่อเศรษฐกิจฟื้นตัว
  ทั้งนี้บริษัทฯ จะยังคงมุ่งเน้นการขายโครงการ ลากูน่า วิลเลจ บ้านพักบันยัน ทรี ดับเบิ้ล
  พูลวิลล่า และบ้านพักดุสิต ธานี พูลวิลล่า ธุรกิจนี้ยังต้องเผชิญกับความท้าทายต่อไป ซึ่งบริษัทฯ
  จึงเฝ้าติดตามดูปัจจัยทางการตลาดต่างๆ อย่างใกล้ชิด เพื่อให้มั่นใจได้ว่า บริษัทฯ
  ยังคงความเป็นผู้นำต่อไป

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบกลุ่ม

-   กลุ่มจัดประชุม สัมมนา และนิทรรศการ (MICE)

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขายและการตลาด

-   สร้างและจัดการฐานข้อมูลลูกค้าอย่างเป็นระบบ

-   พัฒนาการขายและการส่งเสริมการขายให้สอดคล้องกับมาตรฐานที่สูงที่สุด

-   พัฒนาและปรับปรุงกิจกรรมการตลาดผ่านระบบอิเล็กทรอนิกส์ เช่น เว็บไซต์ อีเมล์ ซีดีรอม
    ฯลฯ

-   เข้าร่วมงานแสดงธุรกิจในอุตสาหกรรมท่องเที่ยวที่สำคัญ เช่น งาน ATF ในเดือนมกราคม,
    งาน PATA Travel Mart และ ITB ในเดือนมีนาคม งาน EIBTM ในเดือนพฤษภาคม
    IT&CMA ในเดือนตุลาคม และงาน WTM ในเดือนพฤศจิกายน

-   พัฒนาการติดต่อโดยตรงกับ ตลาดประชุม สัมมนา และนิทรรศการ

-   ติดต่อทางโทรศัพท์เพื่อเสนอขายกับกลุ่มลูกค้าบริษัทในตลาดหลัก เช่น กรุงเทพฯ ฮ่องกง
    สิงคโปร์ ไต้หวัน และญี่ปุ่น

-   เยี่ยมเยียนลูกค้าที่เป็นตัวแทนการท่องเที่ยวหลักขนาดใหญ่ในสหราชอาณาจักร เยอรมัน รัสเซีย
    สวิตเซอร์แลนด์ ฝรั่งเศส อิตาลี และสแกนดิเนเวีย

-   สร้างการรับรู้ชื่อและภาพลักษณ์ของบริษัทฯ
    ผ่านทางการโฆษณาในนิตยสารผู้บริโภคและนิตยสารเพื่อการท่องเที่ยวและการพักผ่อนในภูมิภาค

-   เชิญตัวแทนของธุรกิจท่องเที่ยวจากยุโรป เอเชีย และอเมริกาเหนือ
    รวมทั้งบริษัทรับจัดงานประชุมสัมมนาที่มีสำนักงานใหญ่ในกรุงเทพฯ ที่คัดสรรแล้ว
    เพื่อสร้างความคุ้นเคยกับบริการของโรงแรมในกลุ่ม ลากูน่า ภูเก็ต

-   สร้างแคมเปญโฆษณาที่มีประสิทธิผลเพื่อเข้าถึงกลุ่มตลาดเป้าหมาย

-   สร้างสายสัมพันธ์ที่ดีกับหน่วยงานของรัฐและส่วนราชการต่างๆ

-   นำกระบวนการซึ่งพัฒนาขึ้นโดยเฉพาะมาใช้ในการวิเคราะห์ฐานข้อมูลลูกค้า
    ส่วนแบ่งตลาดตามพฤติกรรมลูกค้า การเข้าถึงตราสินค้า และเครือข่ายของตราสินค้า

-   ทำงานอย่างใกล้ชิดกับการท่องเที่ยวแห่งประเทศไทย การบินไทย
    และสมาคมส่งเสริมการประชุมนานาชาติแห่งประเทศไทย (TICA)

-   เน้นการประชาสัมพันธ์ให้มากขึ้น

-   เข้าร่วมโครงการ Frequency Marketing
    โดยสมัครเป็นสมาชิกของโปรแกรมสะสมไมล์ของสายการบิน
    โปรแกรมสะสมแต้มของบริษัทบัตรเครดิต ฯลฯ

-   เสนอแพ็คเกจฤดูร้อนที่จัดขึ้นพิเศษสำหรับช่วงนอกฤดูกาลท่องเที่ยว

-   พัฒนาแพ็กเกจส่งเสริมการขายร่วมกับสายการบินหลักที่บินมายังจังหวัดภูเก็ต

-   จัดงาน “การบินไทย ลากูน่า ภูเก็ต ไตรกีฬา” “ลากูน่า ภูเก็ต อินเตอร์เนชั่นแนล
    มาราธอน” และงานกิจกรรมอื่นๆ เพื่อให้เกิดการเผยแพร่ผ่านสื่อมวลชนและตอกย้ำจุดยืนของ
    ลากูน่า ภูเก็ต

ช่องทางการจัดจำหน่าย

  เนื่องจากลูกค้าโดยส่วนใหญ่ของโรงแรมในเครือ ลากูน่า ภูเก็ต
  เป็นนักท่องเที่ยวที่เดินทางมาเพื่อการพักผ่อนเป็นหลัก
  ส่วนมากจะสำรองห้องพักผ่านทางบริษัทตัวแทนท่องเที่ยว ดังนั้น
  โรงแรมจึงทำงานร่วมกับตัวแทนเหล่านั้นอย่างใกล้ชิดเป็นพิเศษ และโดยปกติจะทำสัญญารายปี
  เพื่อให้บริษัทตัวแทนท่องเที่ยวหรือธุรกิจตัวแทนท่องเที่ยวหลักเหล่านี้ทำหน้าที่ส่งเสริมการขายโรงแรมกับลูกค้าเป้าหมาย
  นอกจากนี้
  ลูกค้าจำนวนมากยังเริ่มสำรองห้องพักกับโรงแรมโดยตรงผ่านทางระบบสำรองห้องพักทั่วโลกของแต่ละกลุ่มโรงแรม
  และสำรองห้องพักโดยตรงผ่านทางอินเทอร์เน็ต

  โรงแรมลากูน่า ภูเก็ต ยังมีชื่อเสียงมากทางด้านตลาด MICE (Meeting, Incentive,
  Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  และการจัดนิทรรศการ โดยที่ผู้จัดงานจะติดต่อโดยตรงกับทางโรงแรม

แหล่งที่มาของการสำรองห้องพัก

  ตัวแทนและผู้ประกอบการท่องเที่ยวภายใน และต่างประเทศ ร้อยละ 45

  การสำรองห้องพักโดยตรง ร้อยละ 24

  ระบบสำรองห้องพักทั่วโลก - กลุ่มโรงแรม ร้อยละ 9

  สำนักงานขายและสำรองห้องพัก ร้อยละ 9

  อินเทอร์เน็ต ร้อยละ 7

  อื่น ๆ ร้อยละ 6

ประเภทของลูกค้า

  เพื่อพักผ่อนและสันทนาการ ร้อยละ 85

  เพื่อการประชุมและสัมมนา ร้อยละ 15

แหล่งที่มาของลูกค้าจำแนกตามภูมิศาสตร์ 

  ตลาดหลักของโรงแรมในเครือ ลากูน่า ภูเก็ต ที่จำแนกตามภูมิศาสตร์ มีดังนี้

 

ตลาดเอเชีย ร้อยละ 40 ส่วนใหญ่ คือ เกาหลี ฮ่องกง ไทย สิงคโปร์ ญี่ปุ่น และจีน

ตลาดยุโรป ร้อยละ 42 ส่วนใหญ่ คือ สหราชอาณาจักร รัสเซีย เยอรมัน สวิตเซอร์แลนด์ สแกนดิเนเวีย และสเปน

  ตลาดออสเตรเลีย นิวซีแลนด์ ร้อยละ10

  ตลาดอเมริกา ร้อยละ 5

ตลาดอื่นๆ ร้อยละ 3

สถานการณ์การท่องเที่ยวในจังหวัดภูเก็ต

  โครงการพัฒนาต่างๆ ดำเนินไปอย่างต่อเนื่องในจังหวัดภูเก็ต
  โดยในระหว่างปีมีการประกาศสร้างโรงแรมใหม่หลายโครงการ
  โดยบางแห่งอยู่ระหว่างการก่อสร้าง แต่ที่มีชื่อเสียงที่สุด ได้แก่ แชงกรี-ลา
  ซึ่งเลื่อนกำหนดการเปิดออกไปในปี 2554 อย่างไรก็ตาม
  เนื่องจากสภาวะถดถอยของเศรษฐกิจโลกในปัจจุบัน
  ทำให้การพัฒนาโครงการต่างๆในภูเก็ตจะเป็นไปอย่างช้าๆในช่วงหนึ่งหรือสองปีถัดจากนี้

  สิ่งอำนวยความสะดวกในจังหวัดภูเก็ต และการพัฒนาเที่เพิ่งเกิดขึ้นมีดังนี้

-   สนามบินนานาชาติภูเก็ต ในปัจจุบันสามารถรองรับจำนวนผู้โดยสารได้ 6.5 ล้านคนต่อปี
    ในเดือนพฤษภาคม 2551 การท่าอากาศยานแห่งประเทศไทย
    ได้ประกาศแผนการขยายสนามบินนานาชาติภูเก็ต ซึ่งจะทำให้เพิ่มการรองรับผู้โดยสารได้ถึง
    11.5 ล้านคนต่อปี การก่อสร้างคาดว่าจะเริ่มในปี 2553 โดยจะใช้เวลาประมาณ 1 ปี
    ในการก่อสร้าง

-   ท่าเทียบเรือ 3 แห่ง ในจังหวัดภูเก็ต ประกอบด้วย โบ๊ทลากูน ยอร์ชเฮเว่นมารีน่า
    และรอยัลภูเก็ต มารีน่า ซึ่งมีจุดจอดเรือทั้งหมด 455 จุด
    และอยู่ในขั้นตอนการวางแผนและก่อสร้างจุดจอดเรือเพิ่มเติม

-   ปัจจุบันมีโรงเรียนนานาชาติ 3 แห่ง โดยมีนักเรียนกว่า 1,000 คน

-   โรงพยาบาลขนาดใหญ่ 6 แห่งในภูเก็ต โดย 3 แห่งเป็นโรงพยาบาลเอกชนประกอบด้วย
    โรงพยาบาลภูเก็ตอินเตอร์เนชั่นแนล โรงพยาบาลกรุงเทพภูเก็ต และโรงพยาบาลมิชชั่น

-   สนามกอล์ฟ 6 แห่งในภูเก็ต ซึ่งมีพื้นที่กว่า 4,053 ไร่ ให้บริการทั้งหมด 135 หลุม
    โดยสามารถรองรับนักกอล์ฟประมาณ 1,600 คนต่อวัน

-   ศูนย์การค้าปลีกได้มีการพัฒนาขึ้นในภูเก็ต เพื่อรองรับกับความต้องการทั้งคนท้องถิ่น
    และชาวต่างชาติ นอกจากเทสโก้ โลตัส บิ๊กซี และคาร์ฟูร์
    ยังมีศูนย์การค้าขนาดใหญ่อีกมากมาย อาทิ เซ็นทรัล โรบินสัน โอเชียน และจังซีลอน
    ซึ่งเปิดดำเนินการในปี 2549 โดยถือเป็นห้างสรรพสินค้าที่ศิวิไลซ์ และใหญ่ที่สุดในจังหวัดภูเก็ต
    สำหรับห้างสรรพสินค้าอื่น
    ยังอยู่ในขั้นตอนการก่อสร้างโดยเฉพาะอย่างยิ่งในบริเวณตอนกลางของเกาะภูเก็ต

โครงการศูนย์ประชุมจังหวัดภูเก็ต และสิ่งอำนวยความสะดวกที่เกี่ยวข้อง คาดว่าจะใช้เวลาอีกหลายปีในการผลักดันโครงการดังกล่าว

 

ภาวะการแข่งขัน

  โรงแรมในกลุ่มลากูน่า ภูเก็ต

  การแข่งขันที่เพิ่มขึ้นในปี 2550 ได้แก่ การเปิดตัวของโรงแรมอินดิโก เพิร์ล
  ซึ่งตั้งอยู่บนหาดในยาง
  หลังจากได้มีการปรับปรุงก่อสร้างอย่างเต็มรูปแบบจากเดิมที่เป็นโรงแรมระดับสี่ดาวเป็น
  โรงแรมระดับห้าดาว และโรงแรมศาลา ภูเก็ต รีสอร์ท แอนด์ สปา บนหาดไม้ขาว ในปี 2551
  มีการแข่งขันที่เพิ่มขึ้นจากการขยายตัวของโรงแรมทวิน ปาล์ม ภูเก็ต รีสอร์ท โรงแรมแมริออท
  คอร์ทยาร์ด ที่หาดสุรินทร์ โรงแรมซิกส์ เซนส์ เดสทิเนชั่น สปา และโรงแรมอนันทรา ภูเก็ต
  รีสอร์ท บนหาดไม้ขาว สำหรับคู่แข่งรายใหม่ที่คาดว่าจะเปิดดำเนินการภายในสามปี ข้างหน้า
  ได้แก่

-   ซิกส์ เซนส์ ไฮด์อเวย์ บนเกาะยาวน้อย (เดิมชื่อ เอวาซอน ไฮด์อเวย์)

-   ภูเก็ต แมริออท รีสอร์ท แอนด์ สปา บนอ่าวกมลา

-   แคป เซียนน่า

-   ไฮแอท รีเจนซี่ ภูเก็ต รีสอร์ท แอนด์ สปา บนหาดในยาง

-   เรเนอซองค์ ภูเก็ต รีสอร์ท แอนด์ สปา บนหาดไม้ขาว

-   เดอะ ยามู บนแหลมยามู (บริหารจัดการโดยจีเอชเอ็ม)

-   เอ้าท์ทริกเกอร์ เวสต์ แซนด์ บนหาดไม้ขาว (คอนโดมิเนียมและที่พักติดชายหาด)

-   จัมเมอเรีย ไพรเวท ไอแลนด์ รีสอร์ท

-   แชงกรี-ลา บนหาดบางเทา

-   แรฟเฟิลส์ โฮเท็ล ในจังหวัดพังงา

-   ทาจ เอ็กซอทิก้า บนเกาะโหลน

-   ปาร์ค ไฮแอท

-   โฟร์ ซีซั่นส์ บนหาดราไวย์

-   การขยายตัวของภูเก็ต พาวิลเลี่ยน

-   เซ็นทารา แกรนด์ บีช รีสอร์ท

-   แกรนด์ เมอร์เคียว บนหาดกะรน

-   แคปเปล่า ภูเก็ต

-   เคมปินสกี้ ภูเก็ต

-   เดอะรีเจ้นท์ ภูเก็ต เคปพันวา

  โครงการทั้งหมดนี้จะเป็นคู่แข่งที่สำคัญของโรงแรมในกลุ่มลากูน่า ภูเก็ต เมื่อมีการเปิดดำเนินการ
  ตั้งแต่ปี 2553 เป็นต้นไป

  3.2.2 โรงแรมบันยัน ทรี กรุงเทพ

  กระบวนการจัดทำงบประมาณและกำหนดกลยุทธ์การขายและส่งเสริมการขายสำหรับโรงแรมบันยัน
  ทรี กรุงเทพ ไม่ต่างไปจาก ลากูน่า ภูเก็ต ตามที่ได้กล่าวไปแล้วข้างต้น
  โดยตลาดเป้าหมายของโรงแรมบันยัน ทรี กรุงเทพ
  เน้นไปที่กลุ่มนักธุรกิจและกลุ่มประชุมและสัมมนามากกว่า ถึงกระนั้น
  ตลาดนักท่องเที่ยวเพื่อการพักผ่อนได้กลายมาเป็นกลุ่มที่มีความสำคัญเพิ่มขึ้นในช่วงหลายปีที่ผ่านมา

  การสำรองห้องพักส่วนใหญ่มาจากสำนักงานขายและสำรองห้องพักในกรุงเทพฯ ประมาณร้อยละ
  80 ของจำนวนห้องพักที่ใช้บริการ

  แหล่งที่มาของลูกค้าจำแนกตามภูมิศาสตร์

ตลาดเอเชีย ร้อยละ 54 ส่วนใหญ่ คือ ญี่ปุ่น ฮ่องกง สิงคโปร์ ไต้หวัน เกาหลี ไทย และจีน 

ตลาดยุโรป ร้อยละ 26 ส่วนใหญ่ คือ สหราชอาณาจักร เยอรมัน และสแกนดิเนเวีย

ตลาดออสเตรเลีย/ นิวซีแลนด์ ร้อยละ 8

  ตลาดอเมริกา ร้อยละ 8

  ตลาดอื่นๆ ร้อยละ 4

ภาวะการแข่งขันและสถานการณ์การท่องเที่ยวในกรุงเทพฯ

สภาวะถดถอยของเศรษฐกิจโลกและการประท้วงของกลุ่มต่อต้านรัฐบาล รวมถึงจำนวนโรงแรมที่เพิ่งสร้างเสร็จหลายแห่ง จะนำไปสู่ปริมาณห้องพักที่ล้นตลาดในปี 2552 มีการคาดการณ์ว่าห้องพักประมาณ 2,700 ห้อง ของโรงแรม 10 แห่ง จะเข้ามาเพิ่มในตลาดในครึ่งปีหลังของปี 2552 โดยร้อยละ 44 จะเป็นโรงแรมระดับห้าดาว ซึ่ง ซีบี ริชาร์ด แอลลิส ได้คาดการณ์ว่าในช่วงปลายปี 2552 จะมีห้องพักในใจกลางแหล่งธุรกิจประมาณ 29,400 ห้อง นอกจากนี้ มีการประมาณการว่าอาจเพิ่มเป็น 30,900 ห้องในช่วงปลายปี 2010 อย่างไรก็ตามโครงการของโรงแรมต่างๆ อาจถูกเลื่อนออกไปหรือถูกเร่งขึ้น ทั้งนี้ขึ้นอยู่กับสถานการ์ณทางการตลาดเป็นสำคัญ

  อย่างไรก็ตาม
  การเพิ่มขึ้นของจำนวนผู้ประกอบการโรงแรมนานาชาติจะทำให้เกิดภาพพจน์ที่ดีต่อกรุงเทพฯ
  ในการยกระดับคุณภาพของโรงแรมโดยรวม
  และความสามารถทางการตลาดของผู้ประกอบการโรงแรมนานาชาติ
  จะช่วยดึงดูดนักท่องเที่ยวมาสู่ประเทศไทย

3.2.3 ธุรกิจอสังหาริมทรัพย์

  สำหรับธุรกิจอสังหาริมทรัพย์
  เนื่องจากสภาวะเศรษฐกิจโดยรวมในปัจจุบันมีผลทำให้ธุรกิจอสังหาริมทรัพย์ตกต่ำลง ในระหว่างปี
  2551 และยังคงมีคู่แข่งที่สำคัญหลายรายเช่นเดียวกับปีที่ผ่านมา
  รวมถึงมีการเข้าสู่ตลาดของนักพัฒนาอสังหาริมทรัพย์ที่มีคุณภาพจำนวนไม่มากนัก
  สำหรับโครงการขนาดใหญ่ๆ ที่อาจส่งผลกระทบต่อการแข่งขันที่รุนแรงต่อ ลากูน่า ภูเก็ต ได้แก่

-   แชงกรี-ลา บ้านพักพร้อมสระว่ายน้ำ (Pool Villa) หาดบางเทา

-   โครงการ เวสต์ แซนด์ หาดไม้ขาว

-   รอยัล ภูเก็ต มารีน่า เฟส 2

-   อันดารา

  นอกจากนี้ โครงการพัฒนาอื่นๆ ได้แก่

-   โครงการที่เล็กกว่า และโครงการหรูหราระดับสูง หรือ

-   โครงการพัฒนาระดับล่าง ซึ่งไม่สามารถแข่งขันกับ ลากูน่า พร็อพเพอร์ตี้

  โครงการพัฒนาระดับสูงที่เป็นคู่แข่งกับ บันยัน ทรี (และอาจรวมถึงบ้านพักดุสิต ธานี พูลวิลล่า)
  มีดังนี้

-   เคป ยามู

-   จัมเมอเรีย ไพรเวท ไอแลนด์ (บารามา เบย์)

-   ตรีสรา เฟส ซี

-   แชงกรี-ลา บ้านพักพร้อมสระว่ายน้ำ (Pool Villa)

-   บ้านพักรอยัล ภูเก็ต มารีน่า

  ในส่วนโครงการคอนโดมิเนียมที่มีคุณภาพซึ่งเป็นคู่แข่งของ ลากูน่า ภูเก็ต คอนโดมิเนียม
  โดยพิจารณาการแข่งขันจากคุณภาพและรูปแบบ ซึ่งทัดเทียมหรือ ต่ำกว่า ลากูน่า ภูเก็ต มีดังนี้

-   อันดารา

-   ปาล์ม บีช คลับ

-   รอยัล ภูเก็ต มาริน่า อะความิเนียม

-   เพิร์ล ออฟ ในทอน

-   เดอะ ชวา หาดสุรินทร์

-   ลายัน การ์เด้นส์

3.2.4 กลยุทธ์ด้านราคา

  กลุ่มโรงแรมใน ลากูน่า ภูเก็ต ร่วมมือกันดีอย่างต่อเนื่องในการกำหนดโครงสร้างราคา
  โดยมีการหารือกันระหว่างโรงแรมในกลุ่มตามกรอบของการแข่งขันทั่วไปซึ่งหลีกเลี่ยงไม่ได้
  โดยกลุ่มโรงแรมยังคงระมัดระวังเพื่อให้ได้อัตราค่าห้องพักเฉลี่ยที่ดีที่สุด
  ตารางต่อไปนี้แสดงความเคลื่อนไหวของอัตราค่าห้องพักเฉลี่ยในช่วง เจ็ดปีที่ผ่านมา

 

โรงแรมในกลุ่มลากูน่า ภูเก็ต

+---------------------+-----+-----+-----+-----+-----+-----+------+
|                     | 2   | 2   | 2   | 2   | 2   | 2   | 2551 |
|                     | 545 | 546 | 547 | 548 | 549 | 550 |      |
+---------------------+-----+-----+-----+-----+-----+-----+------+
| อัตราค่าห้องพักเฉลี่ย     | 6,  | 5,  | 6,  | 5,  | 6,  | 6,  | 7    |
| (บาท)               | 831 | 748 | 036 | 126 | 478 | 952 | ,314 |
|                     |     |     |     |     |     |     |      |
| อัตราแลกเปลี่ยนเฉลี่ย    | 4   | 4   | 4   | 4   | 3   | 3   | 33.4 |
|                     | 3.1 | 1.6 | 0.4 | 0.2 | 7.7 | 4.5 |      |
| บาท: เหรียญสหรัฐฯ     |     |     |     |     |     |     | 219  |
|                     | 159 | 138 | 149 | 128 | 172 | 202 |      |
| อัตราห้องพักเฉลี่ย       |     |     |     |     |     |     |      |
|                     |     |     |     |     |     |     |      |
| (เหรียญสหรัฐฯ)        |     |     |     |     |     |     |      |
+---------------------+-----+-----+-----+-----+-----+-----+------+

  ในภาคธุรกิจอสังหาริมทรัพย์ สำหรับปี 2552 บริษัทฯ คาดว่าจะสามารถขายอสังหาริมทรัพย์ต่างๆ
  ได้ในราคาดังต่อไปนี้
  โดยตามที่ได้กล่าวในข้างต้นว่ากลยุทธ์ด้านราคาสำหรับบ้านพักจะยังคงขึ้นสูงไปอย่างต่อเนื่อง
  ในขณะเดียวกันยังคงรักษาระดับการเติบโตของการขายได้

+------------+----------------------------------------------+----------+
| โครงการ    | ประเภท                                       | ราคา     |
|            |                                              |          |
|            |                                              | (ล้านบาท) |
+------------+----------------------------------------------+----------+
| ลากูน่า      | เรสซิเด้นส์ (Residence)                         | 32-38    |
| วิลเลจ      |                                              |          |
| (Laguna    | ดีลักซ์ เรสซิเด้นส์ (Deluxe Residence)             | 45-50    |
| Village)   |                                              |          |
|            | ทาวน์โฮม (Townhome)                           | 19-22    |
|            |                                              |          |
|            | ดีลักซ์ ทาวน์โฮม (Deluxe Townhome)               | 23-25    |
|            |                                              |          |
|            | วิลล่า (Villa)                                 | 13-15    |
+------------+----------------------------------------------+----------+
| เดอะลอฟท์   | หนึ่งห้องนอน (One bedroom)                      |  8-10    |
| แอท ลากูน่า  |                                              |          |
| วิลเลจ (The | สองห้องนอน (Two bedroom)                      | 14-18    |
| Lofts at   |                                              |          |
| Laguna     | เพนท์เฮาส์ (Penthouse)                         | 31-35    |
| Village)   |                                              |          |
+------------+----------------------------------------------+----------+
| บันยัน ทรี    | บ้านพักพร้อมสระว่ายน้ำสองสระ (Double Pool Villa)  | 80-110   |
| ภ          |                                              |          |
| ูเก็ต(Banyan | บ้านพักพร้อมห้องนอนสองหลังและสระว่ายน้ำ             |  60-70   |
| Tree       | (Two-Bedroom Pool Villa)                     |          |
| Phuket)    |                                              | 85-100   |
|            | แกรนด์ เรสซิเด้นส์ (Grande Residence)            |          |
+------------+----------------------------------------------+----------+

 3.2.5 ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐอเมริกา และเกาะบาหลี สงครามอิรัก
  วิกฤตการณ์โรคซาร์ส และโรคไข้หวัดนก ขณะนี้ บริษัทฯ
  ได้ฟื้นตัวอย่างสมบูรณ์จากความเสียหายทั้งในด้านกายภาพและด้านการตลาดจากเหตุการณ์ภัยพิบัติสึนามิที่ภูเก็ตเมื่อวันที่
  26 ธันวาคม 2547 แต่บริษัทฯ
  กำลังเผชิญกับวิกฤตการณ์ที่เลวร้ายที่สุดเมื่อเทียบกับเหตุการณ์ต่างๆในช่วงหลายปีที่ผ่านมา
  เนื่องจากสภาวะถดถอยของเศรษฐกิจโลกจะส่งผลเสียต่อธุรกิจของบริษัทฯ

  การลงทุนอย่างต่อเนื่องในโรงแรมและรีสอร์ทหรูหราในจังหวัดภูเก็ตแสดงให้เห็นถึงศักยภาพในการพัฒนาเกาะภูเก็ตไปเป็น
  รีสอร์ทระดับโลก โดยมีโรงแรมระดับนานาชาติถึง 15 แบรนด์ อาทิ แชงกรี-ลา เคมปินสกี้
  โฟร์ซีซั่นส์ จัมเมอเรีย ปาร์ค ไฮแอท และอื่นๆ มีแผนที่จะเข้าเปิดตัวในอีกไม่กี่ปีข้างหน้า
  สิ่งอำนวยสะดวก และสาธารณูปโภคที่จำเป็น อาทิเช่น ท่าเทียบเรือและสนามกอล์ฟ
  ได้ถูกพัฒนาเพื่อรองรับโรงแรมเหล่านี้

  ในระยะสั้น สภาพเศรษฐกิจโลก และสถานการณ์ทางการเมืองในประเทศที่เลวร้าย
  จะทำให้การท่องเที่ยวทั้งในจังหวัดภูเก็ตและกรุงเทพฯ เกิดการชะงักงัน
  ซึ่งย่อมส่งผลต่อการประกอบการของธุรกิจโรงแรมและธุรกิจอสังหาริมทรัพย์
  อย่างไรก็ตามด้วยปัจจัยดึงดูดที่มีในภูเก็ต อีกทั้งการถูกจัดให้เป็นสถานที่ท่องเที่ยวระดับโลก
  คาดว่าสภาวะการณ์ถดถอยคงจะมีอยู่แค่ชั่วระยะเวลาหนึ่ง
  โดยหากมองย้อนหลังไปในอดีตจะพบว่าความวุ่นวายทางการเมืองในประเทศไทยที่เคยเกิดขึ้นทำให้ความต้องการของผู้บริโภคในธุรกิจโรงแรม
  และธุรกิจอสังหาริมทรัพย์ เกิดการชะลอตัว แต่ไม่ถึงกับชะงักงัน ดังนั้นบริษัทฯ
  จึงมีความมั่นใจถึงแนวโน้มที่ดีในระยะยาวของจังหวัดภูเก็ต และโดยเฉพาะอย่างยิ่งของลากูน่า
  ภูเก็ต

3.2.6 สิทธิและข้อจำกัดในการประกอบธุรกิจ

  สิทธิประโยชน์ของคณะกรรมการส่งเสริมการลงทุน - ไม่มี

  สิทธิประโยชน์อื่นๆ - ไม่มี

  ข้อจำกัดในการประกอบธุรกิจ - ไม่มี